D. H. Carnahan — Maistre Eloy dn Mont, diet Coslentin. 145 



Prince, des coeurs vray pocesseur, 

 Tout le pays, sans tictif estre, 

 Ayme de coeur, soyez en seur, 

 Son Roy, son seigneur et son maistre. 



(45, recto) XXII. 



Balade du concept virginal, allusion prinse sur ce mot de 

 Valots, en la personne de Marie. 



Le Roy peult faire a son vouloir 

 Grace a I'un, I'autre faire pendre, 

 L'un ennoblist et faict valoir 

 En honneur, I'autre faict descendre : 

 Dieu, (que plus puyssant faulte entendre 

 Qu'ung roy lequel est sur les loix). 

 Pure en concept me voulut rendre 

 Puys qu'a Dieu pleut, je le valoys. 



Pas n'estoys a equipoller 

 A Dieu pour en moy le comprendre, 

 Mais il luy pleut tant m'extoller 

 Que pour mere me voulut prendre, 

 Voulant qu'en moy n'eust que reprendre : 

 Raison ont done Normans, Gaulois, 

 De mon concept pur entreprendre, 

 Puys qu'a Dieu pleut, je le valoys. 



(45, verso) II n'est pas besoing, soit en parler 



Ou en escript, du faict contendre 

 Lequel Dieu veult, qui peult par I'air 

 Et tons lieux sa puyssance estendre ;, 

 Contre envieux, done, voulans tendre 

 Me blasmer, soit maistre ou valletz, 

 Aultre raison ne veuil pretendre, 

 Puys qu'a Dieu pleut, je le valoys. 



Envoy. 

 Prince, faictes resouldre en cendre 

 Mes raaldisans, soient clerz ou laiz. 

 Pour ceste raison leur apprendre, 

 Puys qu'a Dieu pleut, je le valoys. 



